Vzorec krovne pogodbe in posamične pogodbe!

Naročnik:





Dobavitelj:

	Mestna občina Murska Sobota,

Kardoševa ulica 2

9000 Murska Sobota

Zastopa jo dr. Aleksander JEVŠEK, župan


	

	Identifikacijska št.: SI32339828

	Identifikacijska št.: 

	Matična št.: 5883172

	Matična št.: 

	Transakcijski račun: BS 01280-0100011405
	Transakcijski račun: 

	Telefon: +386 (2) 525 16 77


	Telefon:


	Faks: +386 (2) 525 16 15
	Faks: 

	E-pošta: mestna.obcina@murska-sobota.si
	E-pošta: 


sklepata naslednjo

K R O V N O  P O G O D B O 
1. člen

Pogodbeni stranki uvodoma ugotavljata:

· da je Mestna občina Murska Sobota, na osnovi pooblastil javnih zavodov in javnih ustanov, katerih ustanoviteljica je Mestna občina Murska Sobota, izvedla javno naročilo »Dobava električne energije za Mestno občino Murska Sobota ter po pooblastilu za javne zavode in ustanove, katerih ustanoviteljica je Mestna občina Murska Sobota za leta 2016, 2017, 2018 in 2019«, po odprtem postopku. Spisek vseh, v javno naročilo vključenih pravnih oseb (v nadaljevanju: končni uporabniki) in odjemnih mest, je priloga št. 1 k tej pogodbi;

· da naročnik s to pogodbo na osnovi ponudbe št. ………………. z dne ……………… naroča, dobavitelj pa prevzema dobavo električne energije za potrebe končnih uporabnikov, ki so navedeni v prilogi št. 1 k tej pogodbi. 

· da se pogodba sklepa za obdobje 1.1.2016 do 31.12.2019,

· da je bil dobavitelj izbran kot najugodnejši ponudnik za dobavo električne energije za potrebe občine in javnih zavodov ter ustanov katerih ustanoviteljica je Mestna občina Murska Sobota za obdobje 1.1.2016 do 31.12.2019;

· da stranki sklepata to pogodbo z namenom določitve pogojev prodaje in nakupa električne energije končnim uporabnikom;

· da bo dobavitelj s posameznim končnim uporabnikom, na podlagi te pogodbe in v roku sedmih (7) dni, sklenil posamično pogodbo, s katero bo opredelil prodajo in nakup električne energije;

· da bo dobavitelj zagotovil dobavo električne energije, skladno z določili krovne pogodbe, vsem odjemnim mestom iz priloge št. 1 k tej pogodbi, tudi če posamične pogodbe še niso podpisane;

· da si naročnik pridržuje pravico spremeniti porabo na posameznem odjemnem mestu zaradi morebitne spremembe v naravi dela in vključiti, spremeniti ali izključiti posamezno odjemno mesto;

· da se pogodbeni stranki s to pogodbo dogovorita o načinu vključitve, spreminjanja ali izključitve odjemnega mesta, kot je to opredeljeno v 4. členu te pogodbe,

2. člen

Kupec pooblašča prodajalca za izvedbo vsega potrebnega za izvajanje pogodbe o dobavi pri SODO, vključno s posredovanjem vseh podatkov, navedenih v pogodbi, pripravo, izpolnitvijo in podpis izjav in podobnega, kar bi zahteval SODO in se nanašajo na kupca. Kupec bo prodajalcu nemudoma posredoval vse podatke, ki bi jih SODO zahteval od prodajalca. Hkrati kupec priznava vsa opravila prodajalca v kupčevem imenu za pravno veljavna. 

Kupec se strinja, da SODO posreduje prodajalcu podatke o porabi električne energije za zadnjih 12 mesecev ter omogoči prodajalcu dostop do merilnih in obračunskih podatkov za merilno mesto, ki je predmet pogodbe in za morebitna nova merilna mesta. Kupec prodajalca pooblašča za dostop do baze podatkov (evidence merilnih mest) o kupcu in kupčevem merilnem mestu, ki ga vodi SODO.

Končni uporabniki lahko po tej ceni sklenejo posamično pogodbo tudi če niso bili na seznamu v prilogi št. 1.

3. člen

Dobavitelj bo dobavljal, končni uporabniki iz priloge št. 1 te pogodbe pa bodo kupovali električno energijo za odjemna mesta, navedena v prilogi št. 1 k pogodbi, na osnovi ocenjene dinamike preteklih let. 

4. člen

Dobavitelj se zavezuje, da bo pod enakimi pogoji, kot so navedeni v tej pogodbi, dobavljal električno energijo tudi za morebitna nova odjemna mesta.

Naročnik bo v primeru vključitve, spremembe ali izključitve odjemnih mest enkrat mesečno pripravil novo prilogo odjemnih mest h krovni pogodbi, ki bo oštevilčena z naslednjo zaporedno številko priloge, datirana s tekočim datumom ter žigosana in podpisana s strani naročnika in dobavitelja.

V primeru izključitve odjemnih oziroma ukinitve merilnega mesta oziroma spremembe na merilnem mestu, mora naročnik obvestiti dobavitelja najkasneje v roku 8 dni po spremembi. V primeru priključitve novih merilnih mest mora naročnik upoštevati določila Splošnih pogojev za dobavo in odjem električne energije iz distribucijskega omrežja električne energije (Uradni list RS, št. 126/2007), ki določajo da dobavitelj prične z dobavo električne energije novim merilnim mestom s prvim dnem v mesecu, če je bila popolna zahteva za zamenjavo dobavitelja oddana sistemskemu operaterju najkasneje do 10 dne v mesecu pred pričetkom dobave.

5. člen

Dobavitelj zagotavlja, da bo pogodbene dobave opravil pravilno in kvalitetno po pravilih stroke, v skladu z veljavnimi predpisi (zakoni, podzakonskimi akti, pravilniki, standardi), tehničnimi navodili in priporočili.

Dobavitelj bo pogodbene dobave izvajal s strokovno usposobljenimi delavci. 

6. člen
Obračun dobavljene oziroma porabljene električne energije se izvede na osnovi podatkov o dejanskih mesečnih količinah dobavljene oziroma porabljene električne energije. Dobavitelj je dolžan porabljeno električno energijo obračunavati po dejanski mesečni porabi, kjer to ni možno zaradi tehničnih razlogov, se plačuje po ocenjeni mesečni porabi preteklega leta. 

Obračun se naredi po dejanski porabi, ko se odčitajo števci. 

V kolikor dobavitelj do 5. dne v tekočem mesecu ne prejme od SODO obračunske podatke za pretekli mesec, lahko dobavitelj izda račune na podlagi napovedi, dejansko porabo v preteklem mesecu pa upošteva v obliki poračuna pri naslednjem računu.

Obračunsko obdobje določajo sistemski operaterji distribucijskega omrežja na podlagi rednega odčitavanja števcev.

7. člen

Cene za dobavo električne energije znašajo:

	
	Količina (kWh)
	brez DDV
	______ % DDV
	z DDV

	Cena MT v €/kWh
	1
	
	
	

	Cena VT v €/kWh
	1
	
	
	

	Cena ET v €/kWh
	1
	
	
	

	Cena za javno razstveljavo v €/kWh
	1
	
	
	


V cenah je upoštevan davek, skladno z določili Zakona o davku na dodano vrednost. 

V ceni ni upoštevana: 

· trošerina na električno energijo,

· prispevek za povečanje učinkovitosti rabe električne energije,

· stroški uporabe elektroenergetskega omrežja in

· morebitni drugi stroški, pripspevki in davki, ki jih določajo predpisi. 

Cena za uporabo omrežja se plačuje ločeno na podlagi pogodbe o dostopu do omrežja.

Cene iz ponudbe št. ……………. z dne ………….. so končne in fiksne za obdobje od dne 1.1.2016 do 31.12.2019.

8. člen

Dobavitelj bo račune izstavljal posameznim končnim uporabnikom enkrat mesečno, in sicer za dobave, opravljene v preteklem mesecu. V kolikor je posamezni končni uporabnik zaradi majhne mesečne količine navedel drugačno dinamiko oziroma letno izstavitve računov je dobavitelj to dolžan smiselno upoštevati.  

Posamezni končni uporabniki bodo račune plačevali 30. dan od dneva uradnega prejema pravilno izstavljenega računa. 

Račun se mora sklicevati na številko pogodbe, na podlagi katere ga izvajalec izstavlja.

Dobavitelj je dolžan izstavljati račune in zbirnike računov za posamezna odjemna mesta po sklopih ter zbirnike podatkov za posamezna merilna mesta oziroma odjemna mesta v skladu z zahtevami končnega uporabnika. Zahteve končnih uporabnikov glede načina obračunavanja so podane v prilogi št. 1 k tej pogodbi.

Plačilni rok prične teči naslednji dan po prejemu listine, ki je podlaga za izplačilo.

9. člen

Dobavitelj je naročniku dolžan povrniti vso škodo, ki jo je utrpel zaradi odpovedi pogodbe, tudi razliko do morebitne višje cene, ki jo bo za opravljanje dobav električne energije določil nov dobavitelj.

10. člen

Pogodbeni stranki se strinjata, da bo dobavitelj v primeru izločitve dejavnosti prodaje električne energije odjemalcem, svoje obveznosti in pravice iz te pogodbe prenesel na pravno osebo, ki bo nastala z izločitvijo te dejavnosti. Dobavitelj se zavezuje, da se v tem primeru pogoji dobave električne energije iz te pogodbe za naročnika ne spremenijo. 

11. člen

Dobavitelj je dolžan:

· za vsako spremembo pri izvajanju pogodbenih določil predhodno zahtevati soglasje naročnika,

· pravočasno opozoriti na morebitne ovire pri izvajanju dobav električne energije, na katere lahko vpliva dobavitelj in v primeru nepredvidenega izpada električne energije pri upravljavcu distribucijskega omrežja za naročnika zagotovi prednostno vzpostavitev delovanja omrežja,

· ščititi interese naročnika.

12. člen

Predstavnik/ica naročnika za izvedbo del po tej pogodbi je 

g. Bogomir ROLA (elektronska pošta: bogomir.rola@murska–sobota.si),

predstavnik/ica dobavitelja pa 

………………………. (elektronska pošta: ………………………………..).
13. člen

Pogodbeni stranki se dogovorita, da predstavljajo tehnični podatki, dokumentacija in poslovne informacije, ki izvirajo iz tega pogodbenega razmerja ali iz siceršnjega opravljanja dejavnosti ene ali druge stranke, poslovno skrivnost da in sta jo stranki dolžni varovati.
14. člen

Izvajalec mora ob koncu vsakega leta izvajanja pogodbe navesti izvor električne energije, ki jo je dobavil naročniku, in priložiti potrdilo o unovčenju ustreznega števila potrdil o izvoru električne energije, s čimer dokazuje, da je bilo vsaj 40 % oziroma delež iz ponudbe dobavljene električne energije pridobljene iz  obnovljivih virov energije in/ali soproizvodnje električne energije z visokim izkoristkom, kot jih določa zakon, ki ureja energetiko.
15. člen

V primeru, da ponudnik ne izpolnjuje pogodbenih obveznosti na način, predviden v pogodbi o izvedbi javnega naročila, začne naročnik ustrezne postopke za njeno prekinitev.

16. člen

Pogodbeni stranki spore rešujeta sporazumno. V nasprotnem primeru spore rešuje stvarno pristojno sodišče v Murski Soboti po slovenskem pravu. 

Enako se dogovorijo pogodbene stranke v posamičnih pogodbah.

17. člen

Spremembe pogodbe so veljavne le, če so sprejete v pisni obliki kot dodatek h pogodbi.

18. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

– pridobitev posla ali

– za sklenitev posla pod ugodnejšimi pogoji ali

– za opustitev dolžnega nadzora nad izvajanjem pogodbenih obveznosti ali

– za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku; 

je nična.

19. člen

Pogodbeni stranki se dogovorita, da bosta pri tolmačenju posameznih določb krovne pogodbe in posamičnih pogodb, uporabljali Obligacijski zakonik.

20. člen

Pogodba začne veljati, ko jo podpišeta obe pogodbeni stranki in uporablja pa se v obdobju, določenem v tretji alineji 1. člena te pogodbe.

Pogodba je sestavljena v 6 (šestih) enakih izvodih, od katerih prejme naročnik 3 (tri) izvode, dobavitelj pa 3 (tri) izvode.

Priloge: 


1. seznam odjemnih mest,

2. obrazec ponudbe št. ……………………..,
3. predračun,

Številka:_______________



Številka: 
V Murski Soboti, dne _______________


V ______________, dne __________

NAROČNIK:





DOBAVITELJ:

MESTNA OBČINA MURSKA SOBOTA




         dr. Aleksander JEVŠEK





                       ŽUPAN  







Naročnik:





Dobavitelj:

	Mestna občina Murska Sobota,

Kardoševa ulica 2

9000 Murska Sobota


	

	Identifikacijska št.: SI32339828

	Identifikacijska št.: 

	Matična št.: 5883172

	Matična št.: 

	Transakcijski račun: BS 01280-0100011405
	Transakcijski račun: 

	Telefon: +386 (2) 525 16 77


	Telefon:


	Faks: +386 (2) 525 16 15
	Faks: 

	E-pošta: mestna.obcina@murska-sobota.si
	E-pošta: 


	Podpisnik pogodbe: župan dr. Aleksander JEVŠEK.
	Podpisnik pogodbe: 


sklepata naslednjo

POSAMIČNO POGODBO 
1. člen

Pogodbeni stranki uvodoma sporazumno ugotavljata:

· da je Mestna občina Murska Sobota z dobaviteljem, izbranim na osnovi javnega naročila št. …………………., podpisalo krovno pogodbo št. …………… o dobavi električne energije za potrebe Mestne občine Murska Sobota, javnih zavodov ter ustanov, katerih je ustanoviteljica Mestna občina Murska Sobota za obdobje 1.1.2016 do 31.12.2019, v kateri so bile dogovorjene cene za dobavo električne energije; 

· da naročnik in dobavitelj sklepata posamično pogodbo za predmetno javno naročilo;

· da je krovna pogodba sestavni del te pogodbe.

2. člen

Obračun dobavljene oziroma porabljene električne energije se izvede na osnovi podatkov o dejanskih mesečnih količinah dobavljene oziroma porabljene električne energije. Dobavitelj je dolžan porabljeno električno energijo obračunavati po dejanski mesečni porabi. 

Kjer to ni možno zaradi tehničnih razlogov, se plačuje po ocenjeni mesečni porabi preteklega leta. Obračun se naredi po dejanski porabi, ko se odčitajo števci. Obračunsko obdobje določajo sistemski operaterji distribucijskega omrežja na podlagi rednega odčitavanja števcev.

V kolikor dobavitelj do 5. dne v tekočem mesecu ne prejme od SODO obračunske podatke za pretekli mesec, lahko dobavitelj izda račune na podlagi napovedi, dejansko porabo v preteklem mesecu pa upošteva v obliki poračuna pri naslednjem računu.
V primeru, da so merilne naprave nepravilno registrirale porabljeno električno energijo, je odjemalec dolžan nemudoma obvestiti sistemskega operaterja distribucijskega omrežja (SODO). SODO ugotovi obseg in čas nastanka napake v skladu z določili veljavnih Splošnih pogojev za dobavi in odjem električne energije iz distribucijskega omrežja električne energije. O ugotovljenih izpadlih količinah je SODO dolžan obvestiti tako odjemalca kot dobavitelja, ki ugotovljeno razliko poračunata pri naslednjem obračunu oziroma v skladu s prej omenjenimi splošnimi pogoji

3. člen

Cene za dobavo električne energije znašajo:

	
	Količina (kWh)
	brez DDV
	______ % DDV
	z DDV

	Cena MT v €/kWh
	1
	
	
	

	Cena VT v €/kWh
	1
	
	
	

	Cena ET v €/kWh
	1
	
	
	

	Cena za javno razstveljavo v €/kWh
	1
	
	
	


V cenah je upoštevan davek, skladno z določili Zakona o davku na dodano vrednost. 

V ceni ni upoštevana: 

· trošerina na električno energijo,

· prispevek za povečanje učinkovitosti rabe električne energije,

· stroški uporabe elektroenergetskega omrežja in

·  morebitni drugi stroški, prispevki in davki, ki jih določajo predpisi. 

Cena za uporabo omrežja se plačuje ločeno na podlagi pogodbe o dostopu do omrežja.

Cene za 1 kWh so dogovorjene s krovno pogodbo št………………….. in so končne, fiksne od 1.1.2016 do 31.12.2019
V primeru zamude pri plačilu, bo prodajalec zaračunal kupcu zakonske zamudne obresti, in sicer od dneva zapadlosti do dneva plačila računa. 

4. člen

Dobavitelj bo račune izstavljal naročniku enkrat mesečno in sicer za dobave, opravljene v preteklem mesecu.
Računi se bodo izstavljali v skladu z 8. členom krovne pogodbe.

Naročnik bo račune plačeval na račun dobavitelja št…………………, odprt pri banki ……………………, 30. dan od dneva uradnega prejema pravilno izstavljenega e-računa. 

Račun se mora sklicevati na številko pogodbe, na podlagi katere ga izvajalec izstavlja.

Plačilni rok prične teči naslednji dan po prejemu listine, ki je podlaga za izplačilo.

5. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

– pridobitev posla ali

– za sklenitev posla pod ugodnejšimi pogoji ali

– za opustitev dolžnega nadzora nad izvajanjem pogodbenih obveznosti ali

– za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku; 

je nična.

6. člen

Predstavnik/ica naročnika za izvedbo dobav po tej pogodbi je g./ga Bogomir ROLA, predstavnik/ica dobavitelja pa g./ga..

7. člen

Za pogodbena razmerja, ki v tej pogodbi niso posebej določena, veljajo določila krovne pogodbe št. ………………… in Splošni pogoji za dobavo in odjem električne energije iz distribucijskega omrežja. 

8. člen

Pogodbeni stranki spore rešujeta sporazumno. V nasprotnem primeru spore rešuje stvarno pristojno sodišče v Murski Soboti po slovenskem pravu. 

9. člen

Spremembe te pogodbe so veljavne le, če so sprejete v pisni obliki kot aneks k tej pogodbi.

10. člen

Pogodbeni stranki se dogovorita, da bosta pri tolmačenju posameznih določb te pogodbe, uporabljali Obligacijski zakonik.

11. člen

Pogodba začne veljati, ko jo podpišeta obe pogodbeni stranki. 
Pogodba je sestavljena v 5 (petih) enakih izvodih, od katerih prejme naročnik 3 (tri) izvode, dobavitelj pa 2 (dva) izvoda.

Priloge:

1. seznam odjemnih mest

V _____________, dne __________

V Murski Soboti, dne ___________________-
NAROČNIK:





DOBAVITELJ:

MESTNA OBČINA MURSKA SOBOTA




           dr. Aleksander JEVŠEK




                       ŽUPAN  





 

